Rrizku është i caktuar 

por kërkimi i tij është i domosdoshëm 



Çdo kush që është në këtë botë kërkon gjahun e tij, por kurthet e tyre 

ndryshojnë. 

Kush është më me fat dhe me cilësi më të mira fiton më shumë. 

Kjo është ajo që shohin pamësit, por të diturit e dinë se kjo është si 

një dramë e shkruar komplet para se të shpërndahen rolet, dhe rolet u 

shpërndahen pronarëve që të realizohet ngjarja dhe të arrihen 

qëllimet, kështu që nuk mundet ndonjëri prej aktorëve që të thotë 

diçka për atë që i është caktuar, dhe nuk merr të holla përveç aq sa i 

janë caktuar për të marrë. 

Kërkoj falje nga Allahu Subhanehu ue te'ala dhe nuk marr shembull 

prej veprave të njerëzve për fuqinë e Allahut subhanehu ue te'ala, por 

për ta bërë më të afërt kuptimin për lexuesit. 

Nuk ka krijuar Allahu subhanehu ue te'ala ndonjë gjallesë prej 

gjallesave, njeri apo kafshë e të mos ia ketë premtuar furnizimin, por 

ka prej njerëzve që Allahu subhanehu ue te'ala ia ka bërë rrizkun më 

pranë tavolinës, mban lapsin në dorë dhe jep nënshkrime, ka prej tyre 

që ia ka bërë rrizkun pranë furrës apo oxhakut dhe ka prej tyre që e 

kanë rrizkun në ngrirjen e akullit, që është gjithmonë larg nxehtësisë, 

dhe është tek ftohtësia e akullit, ka prej tyre që rrizkun e kanë me 



fëmijët e vegjël nëpër shkolla, apo punëtorët e mëdhenj në fabrika, ka 
prej tyre që e kanë rrizkun në errësirat e mesit të detit i cili zhytet aty 
për ta arritur atë, apo në lartësi të qiellit i cili ngrihet me aeroplanë për 
ta arritur, ka prej tyre që e kanë rrizkun në mesin e gurëve të fort i cili 
i thyen ata për ta nxjerr rrizkun prej tij, dhe ka prej tyre që e ka 
rrizkun ne mesin e tokës ku futet nëpër tunele për ta arritur atë. 
Shkaqet janë të panumërta, gjithashtu edhe rrugët, por të gjithë nëse 
shikojmë atë që e ka punën më të rënd i duket vetja në gjendje të 
mirë (lakmueshme). 

Ne të gjithë jemi ne garë, s'ka prej nesh që se shikon atë që e ka 
kaluar, dhe atë që i ka ngelur mbrapa , të gjithë ne jemi kalues apo i 
kaluar, ka prej shokëve të shkollës tënde, apo gjeneratës tënde, që 
kanë qenë sikur ti, por është bërë më i lartë, mos e nënçmo vetën 
tënde, mos u brengos për fatin tënd, ngase ka disa të tjerë që ti je 
mbi ata, pse pra po e shikon të parin e dhe nuk po e shikon të dytin ?! 
Allahu subhanehu ue te'ala është Ai që ndan rrizkun. Dhe ia ka 
shënuar(caktuar) çdo kujt rrizkun dhe jetën, por nuk na ka thënë 
uluni dhe priteni rrizkun se ai iu vjen ju, por tha : ecni në gjerësinë e 
saj(Tokës), dhe hani nga rrizku i Tij, d.m.th punoni, ngase qielli (sikur 
ka thënë Omeri Radijallahu anhu) nuk pikon (lëshon) arë dhe as 
argjend, por Allahu suabhanehu ue teala i furnizon njerëzit njërin nga 
tjetri. 

Me të vërtet është betuar Allahu subhanehu ue te'ala në shumë prej 
krijesave të tij, është betuar në diellin dhe zbardhjen e tij, është betuar 



në natën, është betuar në agimin e mëngjesit, por kur e përmendi 

rrizkun u betua në madhërinë e tij dhe tha: " e në qiell është rrizku 

juaj dhe ajo që iu premtohet. Pasha Zotin e qiellit e të tokës kjo është 

një e vërtetë ashtu siç është e vërtetë se ju flisni" {Edh- 

Dharijat,22.23} 

Fjala e Allahut Subhanehu ue te'ala është e drejtë dhe e vërtetë, por 

Ai u betua për të na siguruar edhe më shumë, dhe pastaj e 

argumentoi atë me një shembull të qartë që nuk mundet asnjë ta 

kundërshtoj apo të dyshoj në të, a dyshon kur flet se ti je ai që po 

flet?! 

Erdhën për ne (fjala e Allahut subhanehu ue te'ala pas sigurimit të tij 

me betim dhe pas përforcimit me shembull) kush dyshon se 

furnizuesi është Allahu?!!! 

Dëgjojmë çdo ditë njerëz që thonë: Filani ma morri rrizkun!. 

Dije se rrizkun s'mundet askush që ta marrë dhe se rrizkun e 

tjetërkujt s'mundet askush që ta sjell ty (çka është e jotja do të vijë 

edhe me dobësinë tënde, ndërsa ajo që s'është e jotja nuk do të arrijë 

as me forcë, janë ngritur lapsat-pendat-, dhe janë tharë fletat-letrat-) . 

Ndoshta të ka përgatitur gruaja ushqim dhe e ka vendosur në sofrën 

(tryezën) tënde, dhe nuk e ha ngase është i ndarë për tjetër kënd, 

ndoshta të arrin një dinar(qindarkë) në dorën tënde dhe nuk ke dobi 

(në këtë botë) nga ai (ajo) ngase s'është rrizku yt. 

Më ka treguar Shejhu (Hoxha) Sadik el-Muxhedidij Allahu e 

mëshiroftë i cili ishte prej dijetarëve të Afganistanit, dhe ishte njëri 



prej diplomatëve një kohë të gjatë në Egjipt në ditët e mbretërisë, se 
ishte angazhuar në mënyrë zyrtare për vizitë në shtetet e Rusisë, dhe 
u frikua se nuk do të gjej mish të therur nga muslimanët, ngase nuk i 
lejohet një besimtari musliman që të hajë nga therësi(kasapi) 
komunist e ateist i cili nuk beson Allahun dhe ditën e gjykimit, dhe i 
urdhëroi në shtëpi që ti përgatitin ushqimin për udhëtim , ia përgatiti 
gruaja dy pula të cilat ishin në shtëpinë e tij dhe ia vendosi në torbën 
e udhëtimit, i mori dhe i barti me vete që të jenë ushqimi i tij i 
udhëtimit, por kur arriti atje gjeti në atë qytet musliman. E thirri një 
hoxhë për drekë dhe ai u turpërua që ti bart pulat me veti dhe në 
rrugë e gjeti një familje muslimane të varfër, dhe ua dha të dy pulat. 
Ende pa u qetësuar i erdhi një telegram se angazhimi për të cilin ka 
udhëtuar u anollua dhe se duhet të kthehesh në Afganistan, sikur mos 
ta ketë bërë këtë udhëtim dhe sikur mos ta ketë kaluar atë rrugë 1000 
km dhe sikur mos ta ketë bërë atë rëndësi përveç se ato dy pula që 
ishin pronë e tij, të cilat i përgatiti gruaja e tij, nuk ishin rrizku i tij, 
por ishin rrizku i asaj familjes së varfër muslimane në tokën e 
okupuar nga komunistët rusë. 

Kam lexuar një herë nga Kadi el-Tenukhi, edhe pse historianët janë 
përkujdesur për historinë e pallateve dhe familjarëve të tyre, dhe të 
luftërave dhe trimave të tyre, dhe nuk i kanë dhënë rëndësi traditave 
të popujve dhe gjendjes së tyre, por Kadi el-Tenukhi në dy librat e tij 
të mëdhenj (el-Ferexhu ba'de el-shiddeh dhe Nishwar el-Muahdare) 



ka një hapësirë që nuk e ka marrë përveç një pakicë e historianëve. 
Kthehuni atje dhe lexoni për më tepër. 

Libri el-Ferexhu ba'de el-Shiddeh është prej librave të parë që i kam 
lexuar në fëmijëri, mendoj se e kam lexuar diku deri në 30 herë, dhe 
ishte botimi i dobët dhe i mbushur me gabime, korrigjoja shumë gjëra 
nga hifdhi (që dija përmëndësh) im dhe i shkruaja anash apo në fund 
të faqes, derisa ia mundësoi Allahu subhanehu ue teala këtyre dy 
librave një profesori Irakian i cili quhet Abub el-Shalixhij dhe i botoi 
me botim të korrigjuar, dhe ua shtoi disa thënie të dobishme, më 
dhuroi mua të parin profesori i nderuar Zuhejr Shauijsh dhe nuk e 
kam shikuar të dytin deri më tani. 

Kam lexuar në të: Se një tregtar nga Bagdadi i ishte ngushtuar 
gjendja dhe i janë pakësuar të ardhurat(parat) në dorë, dhe i janë 
mbyllur dyert në fytyrë, dhe kur shtrihej të pushonte(flinte) shihte një 
ëndërr sikur një zë i bërtiste dhe i thoshte: Rrizku yt është në qytetin 
el-Kataië në Egjipt, ia caktonte edhe shtëpinë në të cilën ishte rrizku, 
dhe lagjen se ku gjendej shtëpia. 

Ishte kjo kohë kur ishin problemet ndërmjet Muvvafekut Kalifes se 
Abasijve dhe Ahmed ibën Tulunit i cili e shpalli Egjiptin shtet në 
vete, dhe doli kundër shtetit Abasij. 

Ndërtoi qytetin el-Kataië i cili gjendet ndërmjet Fustatit dhe Kajros 
dhe ndërtoi aty xhamin e tij e cila gjendet ende me minaret e saja. 
Kur iu përsërit atij ai zë, dhe vazhdoi që ta shoh këtë ëndërr, i 
mblodhi parat aq sa mundi të mblidhte, dhe udhëtoj për në Egjipt, 



dhe shkoi në shtëpinë e cila i ishte paraqitur në ëndërr, por kur pa atje 
ishte trafiku (zyra) policor, ku dhe e burgosën duke e akuzuar për 
spiunim, e mbajtën dhe e pyetën për shumë gjëra, por nuk pranoi 
asgjë ngase nuk kishte se çfarë të fshihte, ia vendosën këmbët në një 
dru për ta rrahur që të arrijnë mos po pranon diçka, por ai iu betua 
atyre se nuk dinte asgjë por është ëndrra shkak që ka ardhur këtu, 
dhe ua tregoi ëndrrën policëve. 

Ia ktheu njëri prej tyre e i tha: Me të vërtetë qenke një budalla, unë 
prej vitesh shoh si kjo ëndërr, dhe dëgjoj një zë që më thotë RRIKU 
yt është në Bagdad në filan shtëpi në filan rrugë nën hurmë, dhe nuk i 
besoj kësaj dhe si jap aq rëndësi.Kur dëgjoi këtë tregtari nga Bagdadi 
e kuptoi se shtëpia dhe hurma të cilën e përmendi polici ishin të tijat . 
Ua ktheu atyre dhe u tha: Më lironi se unë do të kthehem tash 
menjëherë ne Bagdad. 

U kthye dhe gërrmoi vendin nën hurmë dhe e nxori një qyp të 
mbushur me dinar (flori) 

Rrizku është i caktur, kjo është e vërtetë dhe e besojmë këtë por 
duhet patjetër që të marrësh shkaqet për ta fituar atë. 

Janë ndarë njerëzit në dy mendime për të i marrë (zbatuar) shkaqet , 
të dy janë të gabueshëm dhe nuk arrijnë tek qëllimi, prej tyre kush 
mendon meqë rrizku është i caktuar nuk duhet asgjë vetëm të ulen 
dhe ta presin atë, dhe e kanë lënë punën, duke u argumentuar me një 
hadith te Pejgamberit Aljehi Selam ku thotë: {Sikur ti mbështetni 



Allahut me mbështetje të plot, do t'iu furnizonte ashtu si e ka 
furnizuar shpendin, i cili del i uritur dhe kthehet i ngopur}. 

Por nuk e dinë që ky hadith është kundër atyre dhe jo për ata, ngase 

shpendi nuk është ulur në folenë e tij për të pritur rrizkun, por ka 

dalë dhe ka fluturuar apo ka ecur, dhe a posedon shpendi diçka tjetër 

përvç ecjes dhe fluturimit. 

Gjenden edhe jobesimtar të islamit që mbështeten vetëm në sebepet 

(arsyet-shkaqet) dhe mendojnë se rezultati është i rrethuar nga 

sebebet (arsyet-shkaqet), e nuk del nga ato(arsyet-shkaqet), dhe kanë 

harruar se pas shkaqeve ka shkaktar. 

Nuk e vërejnë se kur vdes njeriu duke i lënë dy fëmijë të barabartë në 

shëndet dhe rini, në forcë dhe mençuri, të cilët e ndajnë pronën e tij 

(babait)me drejtësi, por papritur i hapen dyert e rrizkut njërit, i vjen 

ndonjë ndërmarrje e madhe dhe i ofron bashkëpunim, dhe nuk 

kalojnë vetëm disa vite deri sa të bëhet prej të pasurve të mëdhenj, 

dhe mbetet djali tjetër në gjendjen e tij. 

Mundet që të jenë në një dhomë të spitalit dy të sëmurë, me një 

sëmundje të njëjtë, mjeku i njëjtë, barërat e njëjta, por kur të shohësh 

njëri prej tyre kthehet në shtëpi i shëndoshë, ndërsa tjetri bartet i 

vdekur për në varreza. 

Por ne nuk mbështetemi në këto lloj mbështetje që s'na ka urdhëruar 

islami. 



Ecim nëpër rrugët e tokës, dukur por jo duke vrapuar në vrapim, 
ngase Allahu subhanehu ue tela thotë për rrizkun: "Ecni nëpër 
rrugë dhe hani nga rrizqet e tij" ndërsa për adhurimin thotë: 
"..Ecni shpejt për aty ku përmendet Allahu, e lini shitblerjen kjo 
është shumë më e dobishme për ju nëse jeni që e dini" ky është 
kuptimi i vërtetë për aspektin e furnizimit. 

Nëse je tregtar puno gjithmonë për ta rritur tregtinë tënde, dhe për 
shtimin e mallrave, dhe për shtimin e pasurisë, por mos bëj 
mashtrime dhe mos i ruaj gjërat me qëllim që të shtrenjtohen, dhe 
bashkëpuno me njerëzit ashtu sikur ke dëshirë të bashkëpunojnë me 
ty, pastaj pajtohu (kënaqu) me atë që të ka caktuar Allahu subhanehu 
ue tala dhe mos u brengos për atë që të ka kaluar e të mbushesh me 
pikëllime dhe mërzitje, dhe mos u gëzo për atë që të ka dhënë me 
gëzime që çojnë ti bësh mëkate dhe të nxjerrë nga ajo që pajtohet me 
ty. 

Nëse je punëtor, puno gjithmonë që ta ngresh vendin e punës, dhe 
për shtimin e rrogës, por mos paso pos rrugës së vërtetë dhe mos e 
humb moralin (identitetin) tënd. 

Nëse të vijnë dënime(dëme-fatkeqësi) puno që ti kalosh ata, nëse të 
prezantohen vështirësia mos e pakëso vendosjen(vendimin që e merr 
nga ana jote) tënde në vështirësi, ngase mundet që pas vështirësisë të 
vijnë rrugëdaljet, dhe pas ngushtësisë të hapen dyert e furnizimit. 
(Nëse i urreni ato, bëni durim se ndodh që Allahu të jap shumë të 
mira në një send që ju e urreni) . 



Tregon (Dejl Karinxhi) në librin e tij të dobishëm që e ka emëruar 
përkthyesi (Da'ë el-kalek ue ibdeë el-hajat- Lëre shqetësimin por fillo 
jetën) por do të ishte më mirë sikur ta titullonte (Da'ë el-hem) "lëri 
brengat" ngase autori flet për brengat e jo për shqetësimet. 
Ngjarja është se kur ishte emigrimi për në jug të Amerikës, në tokat të 
cilat s'janë prekur pasurit e saj, dhe s'janë nxjerrë thesaret,i shiti një 
njeri të gjitha sendet që i posedonte dhe bleu tokë në jug të Amerikës, 
që të gjej tokë pjellore, të marrë fryte nga mbjellja e tyre dhe të 
mbledh pasuri prej saj, por kur arriti e vërejti se ishte e mbushur me 
gjarpërinj, sa e vriste një i shihte 10 të tjerë, ishte gati që te çmendet 
nga kjo që gjeti, dhe e kaploi fytyrën e tij çmenduria, apo të var një 
litar në dru dhe ta mbyt vetën, pastaj u ul dhe filloi të mendoj se ky 
dëm mund të shndërrohet në begati, ngase nuk ka gjë në këtë botë që 
të mos ketë pak dobi prej saj, edhe nëse ka në të shumë dëme. 
E udhëzoi Allahu subhanehu ue teala që të mendoj për ta shëndrruar 
atë tokë për ruajtjen e gjarpërinjve dhe ti shesë ata ruajtësve të 
gjarpërinjve, i solli edhe disa profesionistë që të marrin lëkurat për të 
bërë çanta apo këpucë grash, dhe ia nxjerrin helmin gjarpërinjve që ta 
bëjnë mbrojtës apo barë kundër helmimit pasi që ishte helm, dhe u 
pasurua pas gjithë kësaj!!! 

Sikur të mos kishte qenë ky mendim do të kish bërë edhe vetëvrasje 
(Allahu i ruajt të gjithë muslimanët nga kjo gjë). 
Dihet se muslimani nuk bën vetëvrasje kurrë, dhe nuk i humb 
shpresat, ngase ai e di se sado që të mbyllen dyert para tij, dhe i 



rëndësohet lëvizja apo e kaplojnë vështirësitë, e di se dera e qiellit nuk 

mbyllet, edhe nëse mbyllen gjithë dyert, dera e Allahut subhanehu ue 

teala është e hapur gjithmonë. 

Pra shtrini duart nëse u mbyllen dyert e rrizkut, apo u kaplojnë 

vështirësitë dhe thoni O ZOT !!! 

Nëse je në vështirësi dhe kërkon që ndokush ti huazoj 1000, dhe të 

vjen një çek me 10.000, a do të kishe ende vështirsi ? 

Ja një çek nga më fisniku i fisnikëve që thotë: {E kush iu përmbahet 

dispozitave te Allahut , atij ai i hap rrugë. Dhe e furnizon prej 

nga nuk e kujton fare } 

Nëse dëshironi rrugëdalje nga vështirësitë përmbajuni pra 
devotshmërisë, e nëse dëshironi furnizim nga nuk e kujtoni 
përmbajuni devotshmërisë, dhe devotshmëria pas gjithë kësaj 
është edhe rehatia e nefsit (shpirtit) ndërsa rehatimi i nefsit 
është prej dhuntive më të mira të kësaj bote. 

Ruga (shkaku) më i mirë sot për rrizkun është dituria, e nëse të ka 
kaluar treni i saj në rini, mos lejo që të kaloj edhe i moshuar ngase 
dijetarët që i njoh unë kanë filluar të mësojnë pasi janë rritur, dhe 
kanë arritur në shkallët më të larta , shumë, shumë !!! Ndoshta edhe 
kam shënuar ndonjëherë për ata. 



Prej tyre është mësuesi, poeti i lart Muhamed El-Bizm të cilin nuk e 
njohin dhe nuk e kanë lexuar librin e tij këtu pos një pakice e vogël e 
letrarëve (poetëve Profesorët e Letërsisë) 

Ndërsa ne e numëronim prej 4 Poetëve të mëdhenj të Damaskut. E 
ata janë: Hajrudin el-Zerkeli, Shefijk Xhebri, Halil Merdem Bek dhe 
El-Bizmi. I kishte mbushur të 20-tat dhe ka qenë larg letërsisë dhe 
poetëve. 

Më ka treguar Poeti Bisharej el-Hurij (El-Ekhtel es-Sagijr) se kur i 
është afruar të 30-tave nuk kishte lexuar asgjë prej shkrimeve të Ebi 
Temamit dhe as të Buhturis, dhe të asnjërit prej kësaj grade të 
poetëve të mëdhenj që njiheshin tek të parët si Poetët e Shamit, por 
ishte i dhënë pas poetëve së kohës së rrëzuar. 
Edhe prej atyre që i njoh, ka qenë një njeri që shiste libra në një 
librari të vogël pranë xhamisë El-Emevij, u detyrua prej mundësive të 
tij që ta heq djalin e tij prej shkollës dhe ishte djali i mençur , ulej dhe 
i lexonte librat e shkollës ku mësonte, dhe kur arriti koha e 
provimeve për shkollën fillore hyri në provime dhe kaloi, pastaj në 
provimet për diplomë tjetër ku arriti të marrë më pas të mesmen dhe 
hyri në fakultet e gjithë kjo dhe ai në atë gjendje nuk e linte librarinë e 
babait, dhe ndihmën e tij, kur mbaroi fakultetin udhëtoi dhe arriti të 
marrë Doktoraturën në Francë, dhe ishte prej lajmeve të tija se vinte 
në Mbretërinë e Arabisë Saudite me kontratë 15 vjeçare prej 
Ministrisë së arsimit për të dhënë mësim. 
Dynjaja nuk është pa fatkeqësi dhe pa lodhje. 



Nëse të kaplon ndonjë fatkeqësi mos i humb shpresat dhe mos u 
brengos prej mëshirës së Allahut, dhe fillo prej fillimit, kanë 
përmendur në historinë e jetës së Jahja el-Nahaviut , ishte në ditët e 
çlirimit të Egjiptit, se dëshironte të kërkoj dituri, por nuk iu 
mundësonte , gati po i humbte të gjitha shpresat, u shtri dhe filloi të 
mendojë, vërejti një buburrec i cili mundohej që të hipte në mur dhe 
sa arrinte një krah apo dy binte, por vazhdoi kështu disa herë që ia 
numëroi e që ishin 40 herë deri sa arriti në majën e murit dhe e 
kaloi!!! 

E mori nga ky buburrec një mësim dhe filloi prapë me dituri 
sinqerisht deri sa arriti. -Di edhe shumë e shumë ngjarje sikur këta që 
i kam lexuar nëpër libra prej ngjarjeve të njerëzve, për ata që 
dëshirojnë ti lexojnë dhe të marrin këshilla.- 

Kur isha me punë (Mësues) ne Irak ne vitin 1937, e kishim një nxënës 
me moral të mirë, me mendje të hapur, me prejardhje të mirë, e morri 
diplomën e shkollës së mesme dhe hyri ne fakultetin e Akademisë 
Ushtarake ku mbaroi aty si Komandant, dhe u ngrit në rrjetin e 
ushtrisë deri sa arriti në gradat më të larta, por kur ndryshuan punët 
në Bagdad u detyrua që ta lëshoj vendin e punës ku dhe e lëshoi 
gjithë rrjetin ushtarak dhe hyri ne Fakultetin e Drejtsisë, e mbaroi dhe 
u bë Avokat, por u detyrua që ta lëshoj Irakun e të emigroj për në 
Austri, e mësoi gjuhën gjermane, hyri ne fakultetin e Mjeksis dhe e 
mbaroi atë pas 7 viteve. Kur erdhi ne Mekke për të kryer haxhin më 
vizitoi dhe me tregoi historinë e tij. 



Rrizku është i caktuam, ajo që është për ty do të vijë edhe nëse 

dobësohesh, e ajo që s'është për ty nuk ke mundësi që ta arrish me 

forcën tënde. 

Përkujtoje gjithmonë se ai i cili ta ka caktuar atë rrizk ta ka bërë 

obligim që të punosh dhe se mbështetja në Allah nuk bëhet duke i 

lënë sebepet (arsyet-shkaqet) . 

Beduini i cili e la devenë e tij para derës së xhamisë së resulullahit 

Alejhi selam të lirë dhe u fut në xhami dhe e humbi devenë, ia mësoi i 

Dërguari Alejhi selam një mësim prej mësimeve të tij i cili do të 

mbetet deri në ditën e gjykimit dritë për të gjithë ata që dëshirojnë të 

udhëzohen prej errësirave të kësaj jete ku i tha atij: { Lidhe, pastaj 

mbështetu Allahut } 

Allahu është dhënësi dhe ndaluesi, nuk ia ndalon ndokujt ndonjë gjë e 

që të mos ia zëvendësoj atë me diçka më të mirë se ajo, sa prej 

vëllezërve i njohim që janë rritur me një shtëpi prej një nëne dhe një 

babe, e sa shok të një shkolle ndoshta edhe të një banke, është bërë 

njëri i pasur e tjetri i varfër, për shkaqe që i mësuam disa, e disa kanë 

mbetur të fshehta . 

Por le ta kujtoj ai që është pasuruar se ka mundësi që ai të kishte qenë 

i varfër, e të ketë nevojë për vëllain e tij, le të bashkëpunoj tani me atë 

ashtu siç ka pasur dëshirë që të bashkëpunoj ai me të. 

Le ta dijë ai që i jep ndokujt se nuk i jep përveç asaj që është rrizku i 

tij, sikur arsimtarët në shkolla, apo punëtorët në punë, e lënë njërin 



për t'ua marrë rrogat e tyre, e kur t'ua dorëzoj, nuk ua përmend që ti 

japin diçka prej saj për atë që ka bërë. 

Ai që i jep ndokujt ai ia ofron rrizkun të cilin ia ka caktuar Allahu 

subhanehu ue teala atij, por Allahu subhanehu ue teala ia ka bërë 

rrizkun që ta marrë prej duarve tuaja që të shpërbleheni prej asaj që 

jepni nga ajo rrogë. 

Le të jetë pasuria rob i zotërisë së tij, e mos të jetë zotëria i pasurisë 

rob i pasurisë së tij, është transmetuar nga i dërguari i Allahut alejhi 

selam ku thotë: {Qoftë i shkatërruar robi i dërhemit, qoftë i 

shkatërruar robi i dinarit } 

Çka është pasuria jote ? Nuk është pasuria jote që e posedon, por e 

jotja është ajo që e ha dhe e kapërcen ne bark, apo që e ke veshur dhe 

prishur, apo e jep lëmosh dhe të mbetet. 

Pra o ju lexues.... 

Rrizku është i caktuar, por të punuarit për të është i domosdoshëm 
(vaxhib), dhe mbështetja nuk është me lënien e sebepeve (arsyet- 
shkaqet), dhe se Allahu është Dhënësi dhe Ndaluesi. 



Shkroi: Ali Tantavi 

